**Р А Й О Н Н А И З Б И Р А Т Е Л Н А К О М И С И Я Р У С Е**

**ПРОТОКОЛ № 2**

от проведено заседание на РИК Русе

Днес, 13.02.2023 г., в зала № 2 на Община Русе се проведе заседание на РИК - Русе.

Заседанието бе открито в 16.30 ч. часа от Председателя на РИК Милена Хинкова.

Присъстват: Звезделина Рафаилова - зам.-председател, Николай Братованов – зам.-председател, Елиз Халил-секретар, Антоанета Йонкова - член, Корнелия Добрева - член, Иван Дойнов - член, Стефан Бонев – член, Лиляна Владимирова – член, Гюнайдън Кязимов-член, Ивайло Пенчев-член, Миглена Ангелова – член, Борислав Жечев – член.

Налице е необходимия кворум за провеждане на заседание.

Протоколът се води от Елиз Халил.

**ДНЕВЕН РЕД:**

1. Определяне краен срок за регистрация на ИК за участие в изборите за народни представители. Определяне краен срок за регистрация на кандидатски листи за участие в изборите за народни представители.
2. Определяне на броя на печатите на РИК и член на комисията, който съвместно с председателя да маркира същите.
3. Назначаване на технически сътрудници и специалисти.
4. Разни.

**По т. 1** Г-жа Хинкова представи проекти на решения, както следва:

**РЕШЕНИЕ
№ 4-НС
Русе, 13.02.2023 г.**

**ОТНОСНО**: Определяне срока за подаване на документи за регистрация на инициативните комитети и за определяне срока за подаване на документи за заличаване на регистрацията им, и за определяне на срока за регистрация на кандидатски листи на партиите, коалициите и инициативните комитети в изборите за народни представители на 2 април 2023 г.

В приетата с Решение № 1583-НС от 2 февруари 2023 г. Хронограма ЦИК е определила крайните срокове за регистрация на инициативните комитети и за регистрация на кандидатските листи на партиите, коалициите и инициативните комитети, регистрирани за участие в изборите за народни представители на 2 април 2023 г., както и в случаите по чл.258, ал.4 и ал.5 ИК.

Във връзка с изложеното и на основание чл.72, ал.1, т.1, чл.255, ал.1 и ал.2, чл.257, ал.4 и чл.258, ал.4 и ал.5 от ИК, РИК-Русе,

**РЕШИ:**

1. Определя срок за подаване на документи за регистрация на инициативните комитети за участие в изборите за народни представители на 2 април 2023 г., както следва: от 13 февруари 2023 г. до 20 февруари 2023 г. включително.
2. Определя срок за подаване на документи за регистрация на кандидатските листи на кандидатите за народни представители издигнати от регистрираните партии и коалиции в ЦИК за участие в изборите за народни представители на 2 април 2023 г., както следва: от 16 февруари 2023 г. до 17:00 часа на 28 февруари 2023 г. включително;
3. Определя срок за подаване на документи за регистрация на независимите кандидати за народни представители, подкрепени от регистрираните инициативни комитети в РИК за участие в изборите за народни представители на 2 април 2023 г., както следва: от 21 февруари 2023 г. до 17:00 часа на 28 февруари 2023 г. включително;
4. Приемането на документите се извършва всеки календарен ден в срока по т.1 от настоящото решение от 09:30 часа до 17:00 часа в сградата на Община Русе, Зала 2, ет. 2, с адрес: гр. Русе, пл. Свобода № 6.
5. При отказ за регистрация или при обявяване на недействителност на регистрацията на кандидат партията или коалицията, която го е предложила, може да предложи за регистриране друг кандидат не по-късно от 17:00 часа на 2 март 2023 г. включително;
6. Когато някой от кандидатите в регистрирана кандидатска листа на партия или коалиция се откаже, партията или коалицията може да предложи друг кандидат не по-късно от 17:00 часа на 2 март 2023 г. включително;
7. Когато някой от кандидатите в регистрирана кандидатска листа на партия или коалиция почине или изпадне в трайна невъзможност да участва в изборите, партията или коалицията може да предложи друг кандидат не по-късно от 17:00 часа на 25 март 2023 г. включително;

Настоящето решение подлежи на обжалване в три дневен срок от по късното по ред -обявяване/публикуване пред ЦИК - гр.София.

Гласували: ЗА единодушно

 Против – Няма

**Решение № 4-НС/13.02.2023 г. бе прието.**

**По т. 2** г-жа Хинкова представи проект на решение, както следва:

**РЕШЕНИЕ**

**№ 5-НС**

**Русе, 13.02.2023 г.**

**ОТНОСНО**: Определяне броя, функциите и персоналния състав на специалистите, които ще подпомагат дейността на РИК-Русе при произвеждане на изборите за народни представители, насрочени на 02.04.2023год.

Като  взе предвид необходимостта от приемане на мерки за организационно и техническо обезпечаване дейността на  Районната избирателна комисия и на основание чл. 57, ал. 1, т. 7 във връзка с чл. 68, чл. 90, ал. 4 и чл. 97 от Изборния кодекс , във връзка с Решение [№ 1586-НС/2.02.2023г.](http://www.cik.bg/reshenie/?no=660&date=07.08.2014) на Централната избирателна комисия,  РИК - Русе

**Р Е Ш И:**

1. Предлага на Областния управител на Област Русе да се назначи ИВАЙЛО НИКОЛАЕВ ИВАНОВ, ЕГН \*\*\*\*\*\*\*\*\*\* като специалист-експерт, съгласно решението на ЦИК [№ 1586-НС/2.02.2023г.](http://www.cik.bg/reshenie/?no=660&date=07.08.2014) и срок на договора – срокът на действие на РИК-Русе, със следните функции: поддържане електронните регистри и интернет страницата на РИК Русе, обявяване на протоколи, решения и съобщения и всички останали документи в интернет страницата на РИК Русе, извършва електронна обработка на данните, свързани с изготвяне на удостоверения за назначаване членове на СИК, регистриране на застъпници и наблюдатели изпълнява и други задачи, поставени от Председателя и Секретаря на комисията..
2. Предлага на Областния управител на Област Русе да се назначат трима технически сътрудници: 1/ **Петя Георгиева Христова** с ЕГН \*\*\*\*\*\*\*\*\*\*\*\*\*, и с месечно възнаграждение съгласно решението на ЦИК; 2/ **…………………….**, с ЕГН \*\*\*\*\*\*\*\*\*\*\*, и 3/**Кремена Тодорова Маринова** с ЕГН \*\*\*\*\*\*\*\*\*\*\*\*\*, с месечно възнаграждение съгласно решението на ЦИК, и срок на договора – срокът на действие на РИК-Русе, със следните функции: водят и изписват протоколите от заседанията на РИК, изготвят приетите решения от комисията, завеждат входящата и изходяща кореспонденция, изпълняват и други задачи, поставени от Председателя и Секретаря на комисията.

Копие от решението да се изпрати на Областна администрация Русе за сключване на договори с посочените лица за период до 14 дни включително, от произвеждане на изборите на 02 април 2023г.

Решенията на Районната избирателна комисия-Русе може да се оспорват в тридневен срок от обявяването им пред Централната избирателна комисия.

Гласували: ЗА -12

 Против – Миглена Ангелова

**Решение № 5-НС/13.02.2023 г. бе прието.**

**По т. 3** г-жа Хинкова представи проект на решение, както следва:

**РЕШЕНИЕ**

**№ 6-НС**

**Русе, 13.02.2023г.**

**ОТНОСНО**: определяне на броя на печатите на РИК-Русе и член на комисията, който съвместно с председателя да ги маркира;

На основание чл. 64 и чл. 72, ал.1, т. 1 от Изборния кодекс и във връзка с Решение № 1596-НС от 07.02.2023г. на ЦИК София, РИК-Русе

**РЕШИ:**

1. Печатите на Районната избирателна комисия - Русе са три на брой.
2. Определя Гюнайдън Кязимов - член на комисията, която съвместно с Председателя да маркира печатите на РИК.

За маркирането на печатите да се състави протокол и да се положат по три отпечатъка от всеки печат.

Настоящото решение подлежи на обжалване в три дневен срок от по-късното по ред -обявяване/публикуване пред ЦИК - гр.София.

 Гласували: ЗА - всички

 Против – Няма

**Решение № 6-НС/13.02.2023 г. бе прието.**

**4.Разни**

**Председателят на РИК представи следният проект на решение:**

**РЕШЕНИЕ
 № 3-НС
Русе, 13.02.2023 г.**

**ОТНОСНО**: брой членове на СИК в Деветнадесети избирателен район - Русе

Във връзка с провеждането на консултации съгласно чл.91 ИК, относно състав на СИК в Деветнадесети избирателен район - Русе, при провеждане на изборите за народни представители на 2 април 2023 г., на основание чл. 72, ал. 1 от ИК, във връзка с чл.92,ал.4, РИК - Русе:

**РЕШИ:**

Определя брой на членове на СИК в Деветнадесети избирателен район - Русе, при провеждане на изборите за народни представители на 2 април 2023 г., както следва:

1. за секции с до 500 избиратели включително, подвижни СИК и допълнителни СИК – по 7 члена в СИК;
2. за секции с над 500 избиратели – по 9 члена в СИК;

 Решението може да се обжалва пред Централната избирателна комисия в срок до 3 дни от обявяването му на основание чл. 73, ал. 1 от ИК.

Гласували: ЗА единодушно

 Против – Няма

**Решение № 3-НС/13.02.2023 г. бе прието.**

С това беше изчерпан дневният ред и заседанието беше закрито в 16.50 ч.

**ПРЕДСЕДАТЕЛ:**

 **/Милена Хинкова/**

**СЕКРЕТАР:**

**/Елиз Халил/**